Janek Õiglane

Janek Õiglane (sündinud 25. aprillil 1994 Rakveres) on eesti kümnevõistleja. Rakverest pärit Õiglane alustas kooliteed Vändras. Kergejõustikku hakkas sealsamas treenima 2003. aastal Valdur Ojala juhendamisel. 2014. aastal lõpetas ta Audentese Spordigümnaasiumi. Janek Õiglane on võistelnud odaviskes 2011. aasta noorte maailmameistrivõistlustel (koht 11.) ja Euroopa noorte olümpiafestivalil (koht 7.). Kümnevõistluses saavutas ta juunioride Euroopa meistrivõistlustel 2013. aastal 4. koha ning U23 Euroopa meistrivõistlustel 2015. aastal Tallinnas võitis pronksmedali tulemusega 7945 punkti. Kergejõustiku maailmameistrivõistlustel on Õiglane võistelnud 2015. aastal (19. koht), 2017. aastal (8371 punkti, 4. koht), 2019. aastal (8297 punkti, 6. koht) ja 2022. aastal (katkestas pärast kettaheidet). 2023. aasta kergejõustiku maailmameistrivõistlustel Budapestis saavutas ta 6. koha isikliku rekordi 8524 punktiga. Mitmevõistluse maailmasarjas (IAAF Combined Events Challenge) sai ta 2017. ja 2019. aastal 4. koha. Pariisi olümpiamängudel (2024. aastal) saavutas ta isikliku rekordiga 8572 punkti 5. koha. Euroopa mitmevõistluse karikavõistluste superliigas 2014. aastal tuli Õiglane Eesti koondisega 5. kohale (individuaalselt 15. koht). Mitmevõistluse võistkondlikel Euroopa meistrivõistlustel 2017. aastal Tallinnas saavutas ta Eesti koondise koosseisus 2. koha ja võitis individuaalselt esikoha 8170 punktiga. 2019. aasta võistkondlikel meistrivõistlustel võitis Eesti koondise koosseisus kuldmedali (individuaalselt 5. koha), koondisse kuulusid veel Kristella Jurkatamm, Mari Klaup-McColl, Risto Lillemets, Maicel Uibo, Kristjan Rosenberg, Hanna-Mai Vaikla, Grit Šadeiko. Euroopa meistrivõistlustel saavutas ta 2016. aastal 12. koha 7762 punktiga, 2022. aastal võitis Münchenis pronksmedali tulemusega 8346 punkti. Janek Õiglane on tulnud 2017. aastal teivashüppes (tulemusega 5.10) ja 2019. aastal kümnevõistluses (8251 punktiga) Eesti meistriks ning 2017. aastal teivashüppes (4.90) sisemeistriks. Õiglase isiklik rekord kümnevõistluses on 8572 punkti, saavutatud Pariisis 3. augustil 2024. Selle tulemusega on ta maailma aegade edetabelis 52. kohal ja Eesti aegade edetabelis on 5. kohal. Maailma hooaja edetabelis on ta olnud seitsmevõistluses 2019. aastal 7. ja Euroopa hooaja edetabelis 7. kohal ning kümnevõistluses 2017. aastal 9. (6.), 2019. aastal 11. kohal (7.), 2022. aastal 12. kohal (5.) ja 2023. aastal 10. kohal (5.). Tema isiklik rekord seitsmevõistluses on 6085 punkti, mille ta püstitas 2019. aasta veebruaris rahvusvahelisel mitmevõistlusel Tallinnas. Eesti kõigi aegade edetabelis on ta selle tulemusega 10. kohal. Kuni 2018. aastani oli Janek Õiglase treener Sven Andresoo, 2018. aasta lõpust treenis ta Andrei Nazarovi käe all. 2020. aastast õppis ja treenis ta Ameerika Ühendriikides Georgia osariigis, kus tema treener oli Petros Kyprianou. Aastatel 2021–2023 oli tema treener James Thomas, 2024. aastast on ta treener Ryan Baily. 2017 – aasta meeskergejõustiklane 2022 – Tallinna aasta meessportlane 2022 – aasta meessportlane Janek Õiglane on 2022. aastast abielus ameeriklanna Kendraga. "Audentese Spordigümnaasiumi vilistlased 2014". Originaali arhiivikoopia seisuga 2. oktoober 2019. Vaadatud 2. oktoobril 2019. Janek Õiglane, tulemused. Eesti spordi biograafiline leksikon. Vaadatud 26. juulil 2022. https://sport.postimees.ee/4207403/blogi-oiglane-vageva-isikliku-rekordiga-mmi-neljas World Athletics Partner. Vaadatud 17. augustil 2022. https://sport.delfi.ee/artikkel/120226706/otseblogi-tilga-jai-mm-il-esimesena-medalita-koik-kolm-eestlast-pustitasid-uued-isiklikud-rekordid Decathlon – men – senior – outdoor. IAAF. Retrieved on 25 January 2014. Edetabelid – Eesti Kergejõustikuliit Janek Õiglane teenis isikliku rekordiga EM-pileti. ERR Sport, 3. veebruar 2019 Ahto Jakson Paranenud Janek Õiglane igatseb võistelda ja tahab EMile jõuda. Jooksja.ee, 24. jaanuar 2019. Õiglane kolib USA-sse: Kyprianou on sümpaatne ja väga tark treener ERR Sport, 25. juuni 2020 Rasmus Voolaid. Õiglase uus treener on rohkem moraalne tugi: Janek vajab kedagi, kellega ideid põrgatada Õhtuleht Sport, 01.08.2024. "Janek Õiglane nimetati esimest korda aasta meessportlaseks" ERR Sport, 30. detsember 2022. Janek Õiglane ja tema ameeriklannast kallim sõudsid abieluranda. Õhtuleht, 25.06.2022. Janek Õiglane Rahvusvahelise Kergejõustikuliidu kodulehel (inglise) Biograafia ESBL-is Janek Õiglane: sport on minu jaoks nii hobi, töö kui armastus. 11. märts 2020. Janek Õiglane püstitas kümnevõistluses uue isikliku rekordi. Eesti Kergejõustiku Liit 9. aprill 2022. Õiglase treener: muljet avaldav, mis Janekil õnnestus korda saata. Postimees Sport, 26. august 2023.